
Viser til kommunestyrevedtak 29/2026, 17.06.2026 i Bardu kommune. 

I vedtaket ber kommunestyret om gi kontrollutvalget en skriftlig redegjørelse over planlagte og gjennomførte tiltak ut fra revisjonens anbefalinger, innen 1. september 2026. 

Under følger anbefaling med redegjørelse. 

· Dokumentere vurdering av omfang og innretning på internkontrollen gjeldende legevaktsamarbeidet. 
Det er gjort en helhetlig vurdering og samlet alle rutiner og retningslinjer i et dokument, med en link til de forskjellige rutinene i vårt internkontrollsystem EQS. Dokumentets samlede vurdering av internkontroll, revideres årlig hver vår. 
Se vedlegg; Internkontrollsystem Bardu Interkommunale Legevakt 

· Sørge for at rapporteringer til arbeidsgrupper/samarbeidsforum og styringsgrupper er i tråd med rutiner og samarbeidsavtale og at disse, sammen med møtereferat er tilgjengelig og lagres. 
Styringsgruppemøte i februar 2026, behandlet internt forvaltningsrevisjonens funn og anbefalinger, før den ble sendt til politisk behandling. Bardu kommune erkjenner at vi ikke har hatt tilstrekkelig kontinuitet i å følge opp samarbeidsavtalens punkter om dele referat fra samarbeidsforum. I ikke hatt tilstrekkelig godt system for å lagre referater med andre dokumenter tilhørende samarbeidet, slik at det enkelt lar seg finne igjen. 
Referat fra samarbeidsgruppen, med gjennomgang fra avdelingsleder legevakt, er nå en del av den faste agendaen til styringsgruppemøtene. 
I tillegg har vi sikret at all informasjon til og fra styringsgruppen mottas og sendes ut gjennom postsystem, legges på kommunens postliste, og lagres i en dedikert mappe i vårt arkivsystem, Elements. 
Se vedlegg: Referater fra styringsgruppemøtene februar og juni 2026



Bardu kommune takker kontrollutvalget for forvaltningsrevisjonens funn og forslag til tiltak. 
Det har bidratt til å lukke avvik og på denne måten høynet kvaliteten i det interkommunale samarbeidet om legevakten. 

Kommunestyret orienteres om at oppdrag er utført som vedtatt gjennom kopi av dette brev. 

